पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। बिना अनुमति हेलिकॉप्टर लैंडिंग करने के मामले में बुधवार को अदालत ने सवा करोड़ रुपए की जमानत पर छोडऩे के आदेश दिए हैं। गौरतलब है कि सैफ अली खान की विज्ञापन शूटिंग के दौरान बिना अनुमति के हेलिकॉप्टर लैंडिंग करने पर जयपुर पुलिस ने हेलिकॉप्टर जब्त कर लिया था। इस मामले की सुनवाई के दौरान अदालत ने कहा कि विज्ञापन शूटिंग के दौरान हेलिकॉप्टर की लैंडिंग प्रशासन की अनुमति के बिना की किया गया था। साथ जो अनुमति के कागजात पेश किए उन पर भी फर्जी हस्ताक्षर थे। ऐसे में सवा करोड़ की जमानत और निजी कंपनी के सुपुर्दगीनामे पर इस हेलिकॉप्टर को छोड़ा जाएगा।
क्या था मामला:
सैफ अली खान की एक विज्ञापन शूटिंग 8 जून को जयपुर होनी थी। इस शूटिंग के दौरान ही यूनिट ने बिना प्रशासन की अनुमति के दिल्ली रोड स्थित एक निजी होटल पर हेलिकॉप्टर की लैंडिंग करवाई। मौके पर पहुंची पुलिस ने लैंडिंग करने की अनुमति की मांगी और हेलिकॉप्टर जब्त कर लिया। निजी ने जो कागजात दिए गए वे जांचे में डीसीपी के फर्जी हस्ताक्षर पाए गए। पुलिस ने इस मामले में भारतीय दंड संहिता की धारा 188, 336 के तहत बिना अनुमति हेलिकॉप्टर उतारने का मामला दर्ज किया था। हालांकि इस मामले में विज्ञापन शूटिंग यूनिट के दो सदस्यों को भी गिरफ्तार किया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn